ปวดท้องปวดตรงกลางอก ลามไปหลัง คลื่นไส้อาเจียน กินยาแล้วดีขึ้น แต่พออีกวันกลับมาเป็นเหมือนเดิม กินยาหายก้เหมือนเดิมไปเรื่อยๆต้องกินยาไปตลอดเลยหรือค่ะ
สวัสดีค่ะ อาการปวดท้องบริเวณกลางหน้าอก คลื่นไส้อาเจียน อาจเป็นอาการของโรคกระเพาะอาหารอักเสบซึ่งพบได้บ่อย รักษาโดยการทานยาลดกรด ยาเคลือบกระเพาะ ยาขับลม ร่วมกับการปรับเปลี่ยนพฤติกรรม เช่น หลีกเลี่ยงอาหารรสจัด ไม่ดื่มเครื่องดื่มอัดลม เครื่องดื่มคาเฟอีน แอลกอฮอล์ การตอบสนองต่อการรักษาแตกต่างกันในแต่ละคน ใช้เวลานาน 2 สัปดาห์จนถึง 1-2 เดือน หากยังไม่ดีขึ้นแพทย์อาจพิจารณาส่งตรวจเพิ่มเติมเพื่อประเมินโรคอื่นอย่างโรคแผลในทางเดินอาหารจากการติดเชื้อ นิ่วในถุงน้ำดี เป็นต้น ขอให้อาการดีขึ้นค่ะ